钦定古今图书集成/明伦汇编/氏族典/第472卷 > 蔡天祐
## 钦定古今图书集成/明伦汇编/氏族典/第472卷 > 蔡天祐

按《万姓统谱》：“天祐字承之，睢州人。弘治末进士，改翰
林庶吉士，累迁山西按察使。时大同五堡军叛，杀抚
臣，事闻于朝，用荐擢右佥都御史，巡抚其地。既至，乃
集乱军，谕以朝廷威德，众志稍定。会侍郎胡瓒帅兵
讨叛，众疑惧，乃以总兵桂勇卖己围其宅。天祐冒白
刃而往救之，复示以逆顺祸福，众悟，泣愬天祐，上疏”
为请，“戮其首恶，胁从者弗问，人心始帖然宁矣。”未几，
进兵部侍郎，召还，民感德，为立生祠祀之。